1860. urtean, Bigarren Opioko Gerran.
, espedizio anglo-frantsesa Pekingera hurbiltzen ari zela, bi enbaxadore britainiar, "The Times" egunkariko kazetari bat eta soldadu britainiar eta indiar eskolta txiki bat Yi printzearekin elkartzera bidali zituzten, su-eten bandera baten pean Qingaren errenditzea negoziatzeko. Bitartean, Frantziako eta Ingalaterrako tropak jauregira iritsi ziren. Negoziazio ordezkaritza espetxeratu eta torturatu zutela jakin zenean, 20 hildako izan zirela, James Bruce Elgineko 8. kondeak, Jauregiaren erabateko suntsiketa agindu zuen, tropa britainiarrek burutu zutena. Jauregia hain handia zen, 400.000 gizon behar izan ziren 3 egun erretzeko. UNESCOren arabera, artelan bikain ugari - eskulturak, portzelana, jadea, zetazko soinekoak, ehungintza landua, urrezko objektuak eta gehiago - lapurtu ziren eta gaur egun munduko 47 museotan daude.